Kiadását követően a Bad Guy pozitív reakciókat váltott ki. Hasonlították a White Stripes, Lorde és Fiona Apple zenéjéhez. Első helyet ért el a "Billboard" Hot 100 slágerlistán, ugyanezt a pozíciót érte el Ausztráliában, Kanadában, Észtországban, Finnországban, Görögországban, Magyarországon, Izlandon, Új-Zélandon, Norvégiában és Oroszországban. Második helyig jutott a Brit kislemezlistán. Tízszeres platinalemez minősítést kapott az Ausztrál Hanglemezgyártók Szövetségétől (ARIA) és hatszoros platinalemezt az Amerikai Hanglemezgyártók Szövetségétől (RIAA). Több díjat is nyert, ezek közé tartozott az Év felvétele és az Év dala is a 62. Grammy-díjátadón.